כדורגלנים שכבשו 500 שערים בקריירה

[שמאל|ממוזער|180px|[כריסטיאנו רונאלדו, מלך השערים בכל הזמנים לפי הפדרציה הבין-לאומית להיסטוריה וסטטיסטיקה של הכדורגל.]]
נכון ל-2026 עשרים וארבעה כדורגלנים כבשו 500 שערים ומעלה במשחקי כדורגל בין-לאומיים ובכדורגל המועדונים, כך לפי מחקר של הפדרציה הבינלאומית להיסטוריה וסטטיסטיקה של הכדורגל (sskf), שפורסם לראשונה ב-2013. בהתחשב בשערים שהובקעו במסגרות בכל הרמות, 63 כדורגלנים הגיעו לאבן דרך זו, כך לפי מחקר של RSSSF. לפי sskf, אימרה שלוסר ההונגרי היה הכדורגלן הראשון שהגיע לשער זה, לאחר שכבש את שערו ה־500 בקריירה ב־1927, זמן קצר לפני פרישתו. שמונה שחקנים כבשו 500 שערים במועדון בודד: ג'ימי מקגרורי (סלטיק), יוזף ביצאן (סלביה פראג), פרננדו פיירוטאו  (ספורטינג ליסבון), ג'ימי ג'ונס  (גלנאבון ), אווה זלר (המבורג), פלה (סנטוס), גרד מילר (באיירן מינכן) וליונל מסי (ברצלונה). מבין שמונה אלו, מסי הוא הכובש הפורה ביותר עבור מועדון בודד, עם 672 שערים שהובקעו בשנים 2004–2021.

פיפ"א, הגוף המנהל של הכדורגל העולמי, לא פרסמה מעולם רשימה של כובשי השערים המצטיינים בכל הזמנים ואינה שומרת תיעוד רשמי כלשהו בנושא. אף על פי כן, בשנת 2020, היא הכירה ביוזף ביצאן, כדורגלן אוסטרי-צ'כוסלובקי ששיחק בשנים 1931–1955, ככובש הפורה ביותר בכל הזמנים, עם מספר מוערך של 805 שערים שהבקיע בכל הקריירה, למרות שקרוב לוודאי שמספר זה כולל בתוכו שערים שהובקעו בקבוצות מילואים ומשחקים בינלאומיים לא רשמיים. אופ"א, הגוף המנהל של הכדורגל האירופי, מכיר בביצאן ככובש הפורה ביותר בכל הזמנים בליגות הראשונות של אירופה, עם 518 שערים, מעט יותר מפרנץ פושקש ההונגרי. הספירה של RSSSF  מעניקה לביצאן 948 שערים (כולל טורנירי חורף וליגות עירוניות ואזוריות), ואילו התאחדות הכדורגל הצ'כית טוענת כי ביצאן כבש 821 שערים בסך הכול. לפי העיתונים הספרדיים מארקה וספורט, ביצאן כבש 762 שערים בלבד, מספר שערים זהה לפלה. ספירת השערים היא משימה קשה ומעוררת מחלוקת, ביצאן נטש את הגאלה שערך לכבודו IFFHS לאחר שהארגון לא הכיר בשערים שכבש בתקופת מלחמת העולם השנייה, אם כי מאוחר יותר הוסיף הארגון למאזנו 229 שערים שנכבשו בתקופה זו.

כלי תקשורת רבים, כמו סקיי ספורט ו־ESPN, טוענים שעבור החלוץ הברזילאי פלה ובני דורו, משחקי ידידות היו בעלי משמעות רבה ועל כן יש לכלול שערים שנכבשו במשחקים אלו בספירה הכוללת. אחרים דוחים טענה זו, ומצהירים כי היו אלו משחקים חסרי משמעות בהם נכבשו שערים רבים, ומתארים אותם כ"טיולים למטרות רווח". כאשר החלוץ הארגנטינאי ליונל מסי שבר את שיאו של פלה ככובש הגדול ביותר עבור מועדון בודד (644, עבור המועדון הספרדי ברצלונה), המועדון סנטוס, בו שיחק פלה, דחה שבירת השיא, קבל על כך ש־448 משעריו של פלה לא נספרו משום שהובקעו במשחקי ידידות, והצהיר כי רבים משעריו של פלה הובקעו נגד "הקבוצות הטובות ביותר בכל הזמנים". פלה הגיב אף הוא לשבירת השיא, כאשר שינה באופן פומבי בחשבון האינסטגרם שלו את מספר השערים שכבש מ־757 ל־1,283.

לאחר שהחלוץ הפורטוגלי כריסטיאנו רונאלדו כבש את שערו ה־760 ב־2021, דווח כי הוא עקף את ביצאן ופלה והפך למלך השערים בכל הזמנים, אם כי בעקבות הקשיים בתיעוד מספר השערים של שחקנים היסטוריים קשה היה להשיג הסכמה רחבה על כך. מספר עיתונאים הדגישו את העובדה שייתכן כי החלוץ הגרמני ארווין הלמכן  כבש לכאורה 981 שערים. שיאים נוספים מוכרים על ידי ארגונים שונים: ספר השיאים של גינס מכיר בפלה כשיאן השערים עם 1,279 שערים בקריירה; החלוץ הברזילאי רומאריו חגג את שערו ה־1000 ב־2007 אך הודה כי כלל בחישובו משחקי ידידות; אנציקלופדיה בריטניקה מציינת כי ארתור פרידנרייך הברזילאי מוכר רשמית על ידי פיפ"א כמלך השערים העולמי עם 1,329 שערים לזכותו, אם כי כמעט ואין ראיות לטענה זו. במרץ 2022 עקף רונאלדו את 805 שעריו המוכרים על ידי פיפ"א של ביצאן, והוא נחשב כיום כמלך השערים בכל הזמנים על ידי IFFHS.

נכון ל-26 בפברואר 2026, כריסטיאנו רונאלדו כבש **965** שערים.

## כדורגלנים שכבשו 500 שערים או יותר
### לפי IFFHS
לפי IFFHS וכלי תקשורת נוספים, 24 שחקנים כבשו 500 שערים או יותר בתחרויות הכדורגל ברמה הגבוהה ביותר.
* הנתונים מעודכנים ל-26 בפברואר 2026.
* השחקנים **המודגשים** עדיין פעילים
* השחקנים הבאים לא שיחקו בליגות מקצועיות: ג'ימי ג'ונס, ג'ו באמבריק, גלן פרגוסון ופרננדו פיירוטאו

### לפי RSSSF
לפי RSSSF, 72 שחקנים כבשו 500 שערים או יותר בתחרויות כדורגל מכל הרמות האפשריות.
* הנתונים מעודכנים ל-11 באוגוסט 2025.
* השחקנים **המודגשים** עדיין פעילים.

### כדורגלנים שכבשו 1000 שערים
לפי RSSSF, 21 כדורגלנים כבשו 1000 שערים או יותר, כולל משחקים לא רשמיים.

## ראו גם
* מלכי שערים בנבחרות כדורגל לאומיות
* מלך השערים לנבחרות לאומיות

## הערות שוליים

קטגוריה:רשימות בנושא ספורט
קטגוריה:כדורגל